Jangan dikelirukan dengan Gerakan Kemerdekaan Pelajar Gwangju.
**Kebangkitan Gwangju** (Hangul: 광주 항쟁code: ko is deprecated ; Hanja: 光州抗爭code: ko is deprecated ),  juga dikenali sebagai **Pemberontakan Gwangju**, **Kebangkitan Demokratik 8 Mei** oleh UNESCO atau **Pergerakan Demokrasi Gwangju 18 Mei** (Hangul: 5·18 광주 민주화 운동code: ko is deprecated ; Hanja: 五一八光州民主化運動code: ko is deprecated ) merupakan rusuhan ramai yang berlaku di kota Gwangju, Korea Selatan, dari 18 Mei sehingga 27 Mei 1980. Dalam tempoh ini, penduduk kota Gwangju merusuh tempatan gedung dan balai polis) setelah pelajar-pelajar Universiti Chonnam yang tunjuk perasaan menentang undang-undang tentera pemerintah – ditembak mati dan dipukul oleh tentera - suatu tindakan yang tidak pernah dilakukan sebelum ini.

Pihak berkuasa ketika zaman kepresidenan Chun Doo-hwan menuduh pihak yang memulakan kejadian tersebut sebagai perusuh serta menyokong puak Komunis.Bertahun-tahun setelah kuasa pemerintah Korea Selatan mula menjadi longgar pada tahun 1997, sebuah pemakaman dan hari peringatan telah dilaksanakan untuk mangsa yang terkorban dalam kejadian ini bersama-sama dengan usaha untuk "membayar ganti rugi, dan mengembalikan kehormatan" untuk waris mangsa yang terjejas.

Pada tahun 1997, 18 Mei telah ditubuhkan sebagai hari peringatan kebangsaan untuk pembunuhan beramai-ramai dan tanah perkuburan negara untuk mangsa telah ditubuhkan. Siasatan kemudian mengesahkan pelbagai kekejaman yang telah dilakukan oleh tentera. Pada tahun 2011, dokumen Pemberontakan Gwangju telah disenaraikan dalam Daftar Memori Dunia UNESCO. Dalam politik Korea Selatan kontemporari, penafian Pemberontakan Gwangju lazimnya disokong oleh kumpulan konservatif dan sayap kanan.

Latar belakang
--------------

Pembunuhan Presiden Park Chung-hee pada 26 Oktober 1979 mencetuskan beberapa gerakan demokrasi yang sebelum ini telah ditindas di bawah pemerintahan Park. Pengakhiran mendadak pemerintahan autoritarian Park selama 18 tahun meninggalkan kekosongan kuasa yang mewujudkan ketidakstabilan politik dan sosial. Pengganti Park, Choi Kyu-hah, tidak mempunyai kawalan sebenar ke atas kerajaan dan Chun Doo-hwan, ketua Perintah Keselamatan Pertahanan (DSC), dapat merampas kawalan ke atas tentera dalam rampasan kuasa 12 Disember. Pada masa itu, kedua-dua tentera dan Chun menafikan sebarang motivasi politik di sebalik rampasan kuasa tersebut dan Chun tidak mempunyai pengaruh yang jelas terhadap politik dalam negeri.

Pada Mac 1980, permulaan tahun persekolahan baru, profesor dan pelajar yang telah dibuang kerja kerana aktiviti pro-demokrasi kembali ke universiti dan menubuhkan kesatuan pelajar. Kesatuan ini mengetuai demonstrasi di seluruh negara menentang undang-undang tentera dan menyokong pendemokrasian, hak asasi manusia, hak buruh, dan kebebasan akhbar. Protes ini memuncak dalam demonstrasi 15 Mei 1980 menentang undang-undang tentera di Stesen Seoul yang melibatkan 100,000 penunjuk perasaan.

Jeneral Chun Doo-hwan sangat menekan protes ini. Pada 18 Februari 1980, tentera mengeluarkan arahan kepada beberapa unit untuk menjalani latihan kawalan rusuhan yang teruk, yang dipanggil "Latihan Kesetiaan" (Hangul: 충정훈련code: ko is deprecated ; Hanja: 忠情訓練code: ko is deprecated ). Latihan ini adalah keras dan tidak bertimbang rasa, dan telah dikritik sebagai faktor di sebalik penggunaan keganasan sewenang-wenangnya pasukan payung terhadap pemberontakan. Dalam rampasan kuasa 17 Mei, Chun memaksa Kabinet untuk melanjutkan undang-undang tentera ke seluruh negara dan dalam proses itu menutup universiti, mengharamkan aktiviti politik, dan seterusnya menyekat akhbar. Untuk menguatkuasakan undang-undang tentera, tentera telah dihantar ke bandar-bandar utama negara. Pada hari yang sama, DSC menyerbu persidangan kebangsaan pemimpin kesatuan pelajar yang telah berkumpul untuk membincangkan rancangan mereka berikutan demonstrasi 15 Mei. Dua puluh enam orang ahli politik, termasuk ketua pembangkang dan bakal presiden Kim Dae-jung turut ditahan atas tuduhan menghasut protes. Chun meminimumkan skala protes dengan memutuskan semua komunikasi daripada Gwangju dan menggunakan propaganda untuk menggambarkan protes di Gwangju sebagai akibat daripada penghasut komunis.

Wilayah Jeolla Selatan, dan ibu kota wilayahnya Gwangju, adalah pusat demonstrasi anti-kerajaan dan pro-demokrasi. Jeolla secara sejarah telah menjadi sasaran eksploitasi kerana sumber semula jadinya yang banyak dan wilayah itu dikaitkan dengan perbezaan pendapat dan aktivisme politik. Dari segi sejarah, wilayah ini merupakan tapak Revolusi Petani Donghak (1894–1895), Gerakan Kemerdekaan Pelajar Gwangju (1929), dan pemberontakan Yeosu–Suncheon (1948). Di bawah pemerintahan diktator tentera Park Chung-hee dari 1961 hingga 1979, kerajaan memihak kepada pembangunan Wilayah Gyeongsang, tempat asal Park, manakala Wilayah Jeolla diabaikan. Di antara bantahan terhadap pelaksanaan undang-undang tentera oleh Chun, protes di Gwangju adalah yang paling sengit.

Kebangkitan
-----------

### 18–21 Mei

Bekas Pejabat Wilayah Jeolla Selatan
Pada pagi 18 Mei, pelajar berkumpul di pintu gerbang Universiti Kebangsaan Chonnam sebagai protes kepada penutupannya. Menjelang jam 9:30 a.m. kira-kira 200 pelajar telah berkumpul di hadapan sekolah, ditentang oleh 30 pasukan payung terjun. Sekitar jam 10 pagi, askar menyerang pelajar, memindahkan protes ke pusat bandar Gwangju, di hadapan Pejabat Wilayah Wilayah Jeolla Selatan. Sepanjang hari itu, konflik meluas kepada sekitar 2000 peserta. Walaupun polis tempatan pada mulanya mengendalikan protes, menjelang 4 petang, pasukan payung terjun dari Komando Peperangan Khas Republik Korea (ROK-SWC) mengambil alih. Ketibaan 686 orang askar dari batalion ke-33 dan ke-35 Briged Udara ke-7 menandakan permulaan fasa penindasan pemberontakan yang kejam dan terkenal.

Semasa fasa ini, askar Korea Selatan secara sewenang-wenangnya memukul penunjuk perasaan dan orang ramai. Askar menggunakan bayonet untuk menyerang, menyeksa, dan membunuh penduduk tanpa pandang bulu. Askar menyerbu bangunan yang tidak berkaitan dengan demonstrasi, termasuk hotel, kafe dan kedai gunting rambut. Kematian pertama yang diketahui ialah seorang lelaki pekak berusia 29 tahun bernama Kim Gyeong-cheol, yang dipukul hingga mati walaupun hanya menjadi pemerhati. Penindasan ganas protes oleh ROK-SWC menyebabkan bilangan penunjuk perasaan meningkat dengan mcepat, melebihi 10,000 orang menjelang 20 Mei.

Ketika konflik semakin memuncak, tentera melepaskan tembakan ke arah orang awam, membunuh sebilangan penunjuk perasaan yang tidak diketahui jumlahnya berhampiran Stesen Gwangju pada 20 Mei. Pada hari yang sama, penunjuk perasaan membakar stesen televisyen MBC tempatan, yang telah menyebarkan maklumat salah mengenai situasi yang berlaku di Gwangju. Empat anggota polis terbunuh di penghadang polis berhampiran Bangunan Kerajaan Wilayah selepas sebuah kereta merempuh mereka.

Pada malam 20 Mei, ratusan teksi mengetuai perarakan bas, trak dan kereta ke Pejabat Wilayah sebagai protes. "Penggerak demokrasi" ini muncul untuk menyokong penunjuk perasaan kerana kekejaman kerajaan Korea Selatan. Sebagai tindak balas, askar melepaskan gas pemedih mata ke arah mereka, menarik mereka keluar dari kenderaan mereka, dan memukul mereka. Ini hanya menyebabkan lebih ramai pemandu menyertai protes itu. Ramai pemandu teksi telah diserang ketika cuba membawa mangsa yang cedera ke hospital. Beberapa pemandu teksi ditembak selepas pemandu teksi tersebut cuba menggunakan teksi sebagai senjata atau sebagai penghadang.

Keganasan memuncak pada 21 Mei. Sekitar jam 1 petang, tentera menembak ke arah orang ramai yang berkumpul di hadapan bangunan Pejabat Wilayah Jeolla Selatan, menyebabkan ramai terkorban. Sebagai tindak balas, beberapa penunjuk perasaan menyerbu gudang senjata Pasukan Simpanan dan balai polis di bandar berdekatan, mempersenjatai diri dengan senapang M1 dan karabin M1/M2. Golongan militia juga mula berhati-hati terhadap provokator Korea Utara yang dianggap provokator dan menaikkan sepanduk bertulis "Jangan salah sangka, Orang Utara" (Hangul: 북괴는 오판말라). Kemudian petang itu, pertempuran antara militia awam dan tentera pula berlaku di Dataran Pejabat Wilayah. Menjelang jam 5:30 petang, militia telah memperoleh dua mesingan ringan dan menggunakannya menentang tentera, memaksa mereka berundur dari kawasan pusat bandar.

Petikan
-------

1. ↑  "Human Rights Documentary Heritage 1980 Archives for the May 18th Democratic Uprising against Military Regime, in Gwangju, Republic of Korea". UNESCO. Dicapai pada 2014-02-23.
2. ↑  Embassy of the United States in Seoul, Korea. "South Korea Current Issues > Backgrounder". Diarkibkan daripada yang asal pada Mac 31, 2013. Dicapai pada Mei 16, 2013. Unknown parameter `|deadurl=` ignored (bantuan)
3. ↑  Sallie Yea, "Rewriting Rebellion and Mapping Memory in South Korea: The (Re)presentation of the 1980 Kwangju Uprising through Mangwol-dong Cemetery," Urban Studies, Vol. 39, no. 9, (2002): 1556–1557
4. ↑  Patricia Ebrey et al. "East Asia: A Cultural, Social, and Political History (Second Edition)" United States of America: Wadsworth Cengage Learning (2009): 500
5. ↑  "TV shows tarnish Gwangju history," JoongAng Daily, May 21st, 2013:
6. ↑  May, The Triumph of Democracy. Ed. Shin Bok-jin, Hwang Chong-gun, Kim Jun-tae, Na Kyung-taek, Kim Nyung-man, Ko Myung-jin. Gwangju: May 18 Memorial Foundation, 2004. Page 275.
7. ↑   *May, The Triumph of Democracy*. Ed. Shin Bok-jin, Hwang Chong-gun, Kim Jun-tae, Na Kyung-taek, Kim Nyung-man, Ko Myung-jin. Gwangju: May 18 Memorial Foundation, 2004. p. 275.
8. ↑  Sallie Yea, "Rewriting Rebellion and Mapping Memory in South Korea: The (Re)presentation of the 1980 Kwangju Uprising through Mangwol-dong Cemetery," *Urban Studies*, Vol. 39, no. 9, (2002): 1556
9. ↑  "Dying for democracy: 1980 Gwangju uprising transformed South Korea," *The Japan Times*, 17 May 2014:  Diarkibkan 11 Ogos 2014 di Wayback Machine
10. 1 2  "Yet Another Assessment of ROK Stability and Political Development" (PDF). Diarkibkan (PDF) daripada yang asal pada 10 November 2015.
11. ↑  Scott-Stokes, Henry (10 April 1980). "South Korea Leader Voices Worry On Student Unrest; 'Students Are Waking Up Again'". *The New York Times*. Diarkibkan daripada yang asal pada 10 August 2016. Dicapai pada 8 February 2017.
12. ↑  *May, The Triumph of Democracy*. Ed. Shin Bok-jin, Hwang Chong-gun, Kim Jun-tae, Na Kyung-taek, Kim Nyung-man, Ko Myung-jin. Gwangju: May 18 Memorial Foundation, 2004. p. 22.
13. ↑  Kwon, Hyuk-eun (2021). "The Origins of Riot Control in the May 18 - Riot Control training, Special Warfare Forces, and Counterinsurgency". *Critical Studies on Modern Korean History*. **25** (1): 11–48. doi:10.36432/CSMKH.45.202104.1. S2CID 236845876 Check `|s2cid=` value (bantuan).
14. ↑  Documentary *518*. Produced by May 18 Memorial Foundation. See also, Ahn Jean. "The socio-economic background of the Gwangju Uprising," in *South Korean Democracy: Legacy of the Gwangju Uprising*. Ed. Georgy Katsiaficas and Na Kahn-chae. London and New York: Routledge, 2006.
15. ↑  Armstrong, Charles. "Contesting the Peninsula". *New Left Review* 51. London: 2008. p. 118.
16. ↑  Sallie Yea, "Rewriting Rebellion and Mapping Memory in South Korea: The (Re)presentation of the 1980 Kwangju Uprising through Mangwol-dong Cemetery", *Urban Studies*, Vol. 39, No. 9, (2002): 1557
17. ↑  *History of the 5.18 Democratic Uprising*, Volume 1. The May 18 Memorial Foundation. Gwangju, 2008. pp. 236–239. ISBN 978-89-954173-1-7.
18. ↑  Silcheon Literature Publishing(silcheon munhaksa), Ed. Yoon Jae-geol. "작전명령 화려한 휴가" (1987): p. 21, p. 35~37
19. ↑  *Documentary 518*. Produced by May 18 Memorial Foundation.
20. ↑  Lewis 2002. sfn error: no target: CITEREFLewis2002 (help)
21. ↑  "5.18 광주에 북한군이 개입했을까?" (dalam bahasa Kanuri). Diarkibkan daripada yang asal pada 22 September 2021. Dicapai pada 12 February 2019.
22. ↑  "Research". *The Heritage Foundation*. Diarkibkan daripada yang asal pada 22 February 2008.

Pautan luar
-----------

* The May 18 Memorial Foundation
* 1980: The Kwangju uprising – artikel mengenai rusuhan ini berserta komentar tambahan mengenai akhbar siaran pemerintah.
* Galeri foto
* "Lingering legacy of Korean massacre", BBC News, 18 Mei 2005.
* "United States Government Statement on the Events in Kwangju, Republic of Korea, in May 1980", 19 Jun 1989
* "Ex-Leaders Go On Trial In Seoul" – A February 27, 1996 review of the Cherokee Files (contemporaneous with ex-presidents Chun and Roh's trials)
* Bibliography of Kwangju Uprising in English
* Facebook memorial page (in Korean)